钦定古今图书集成/方舆汇编/职方典/第1285卷 > 《会同县志》
## 钦定古今图书集成/方舆汇编/职方典/第1285卷 > 《会同县志》

烟墩山　在县南城外，即治之“朝山。”

香炉岩　在县西二十里，高耸二十丈，乃邑之水口山也。

雷坡　在县东三十里。二十八峰之间，常有紫云覆其上，故庵名“紫云。”

八仙山　，在县西四十五里。相传八仙曾游于此，上有围棋迹。

莲花洞　，在县西北半里许。石山突兀，顶似莲花，喦谷崆峒，云龛天构，有泉穿石罅而出，涓涓不竭。

沅江　，去县一百五十里。源出西南番界，过长潭、云潭、深溪、金溪，与朗江合流。

竹瓦溪　在城东七十里。两堑如竹瓦，故名。七溪　，在城西二十五里。大小七溪合为一，出浪江。

平川　发源金龙、排栏二山，西流城北，入浪江。中多宽平膏腴，水涨时一望如湖，三里人民居焉。